Tässä ovat uudet langattoman latauksen Nokia-lisävarusteet | Mobiili.fi
Petri Tapala | Julkaistu 24.2.2019, klo 20:49
Nokia Portable Wireless Charger.
Nokia-puhelinyhtiö HMD Global esitteli puhelinuutuuksiensa lisäksi tänään myös kaksi uutta latauslaitetta, Nokia Wireless Chargerin ja Nokia Portable Wireless Chargerin. Molemmat ovat universaalin Qi-standardin mukaisia.
Nokia Wireless Charger – ja Nokia Portable Wireless Charger -latausalustat ovat yhteensopivia kaikkien Qi-standardia tukevien älypuhelinten kanssa. Nokia-mallistosta alustojen kanssa toimivat uunituore Nokia 9 PureView sekä Nokia 8 Sirocco, mutta alustoja voi käyttää myös monien muiden valmistajien mallien lataamiseen.
Nokia Wireless Charger.
Uutuuksista Nokia Wireless Charger mahdollistaa 10 watin nopean langattoman latauksen ja on tarkoitettu käytettäväksi kotona tai töissä. Painoltaan 140-grammainen Portable Wireless Charger puolestaan toimii virtapankin lailla ja niin ikään langattomasti, mutta tarjoaa myös mahdollisuuden ladata laitteita USB-kaapelin avulla.
Micro USB -liitännällä virtansa saavan Nokia Wireless Chargerin suositushinta on 49 dollaria, noin 43 euroa. USB-C-liitännällä varustettu Nokia Portable Wireless Chargerin puolestaan maksaa 64 dollaria, noin 56 euroa.
Lisätietoja sekä Nokia Wireless Chargerista että Nokia Portable Wireless Chargerista on saatavilla Nokian verkkosivuilta.
Latausalustojen lisäksi HMD Global esiteli tänään liudan uusia älypuhelimia. Viidellä takakameralla varustetun Nokia 9 PureView’n lisäksi päivänvalon näkivät edullisemmat Nokia 4.2, Nokia 3.2 ja Nokia 1 Plus.
Nokia Nokia Portable Wireless Charger Nokia Wireless Charger
Lue seuraavaksi: Kommentti: Nokia 9 PureView’n hinta yllätti – superkamerapuhelimen saa yllättävän halvalla